राजद प्रमुख लालू प्रसाद यादव और उनकी पत्नी राबड़ी देवी को पटना हवाई अड्डे पर अपने वाहनों को विमान तल पर ले जाने वाली विशेष सुविधा पर नागर विमानन सुरक्षा ब्यूरो ने रोक लगा दी है। राजद प्रवक्‍ता मनोज झा ने बिहार के मुख्यमंत्री रह चुके लालू प्रसाद और राबड़ी देवी को विशेषाधिकार से वंचित किए जाने के नागर विमानन मंत्रालय के फैसले की आलोचना की है।इस नए आदेश के बाद लालू प्रसाद और उनकी पत्नी को सुरक्षा जांच के लिए आम लोगों की तरह लाइन में खड़ा होना पड़ेगा।